CELEX: 
Language: hu
Date: 2018-10-11 00:00:00
Title: A BIZOTTSÁG (EU) .../... VÉGREHAJTÁSI HATÁROZATA a közszférabeli szervezetek honlapjainak és mobilalkalmazásainak akadálymentesítéséről szóló (EU) 2016/2102 európai parlamenti és tanácsi irányelv szerinti akadálymentesítési mintanyilatkozat létrehozásáról

A BIZOTTSÁG (EU) .../... VÉGREHAJTÁSI HATÁROZATA
            
            
               (2018.10.11.)
            
            
               a közszférabeli szervezetek honlapjainak és mobilalkalmazásainak akadálymentesítéséről szóló (EU) 2016/2102 európai parlamenti és tanácsi irányelv szerinti akadálymentesítési mintanyilatkozat létrehozásáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közszférabeli szervezetek honlapjainak és mobilalkalmazásainak akadálymentesítéséről szóló, 2016. október 26-i (EU) 2016/2102 európai parlamenti és tanácsi irányelvre
                  1
                és különösen annak 7. cikke (2) bekezdésére,
            
            
               az (EU) 2016/2102 irányelv 11. cikkének (1) bekezdése szerint létrehozott bizottsággal folytatott konzultációt követően, 
            
            
               mivel:
            
            
               (1)Az (EU) 2016/2102 irányelv közös akadálymentesítési követelményeket állapít meg a közszférabeli szervezetek honlapjaira és mobilalkalmazásaira vonatkozóan, és meghatározza az azokra az akadálymentesítési nyilatkozatokra vonatkozó követelményeket, amelyeket a közszférabeli szervezeteknek a honlapjaik és a mobilalkalmazásaik szóban forgó irányelvnek való megfelelése tekintetében tenniük kell.
            
            
               (2)A tagállamoknak gondoskodniuk kell arról, hogy a közszférabeli szervezetek a Bizottság által létrehozott akadálymentesítési mintanyilatkozat alapján akadálymentesítési nyilatkozatot tegyenek.
            
            
               (3)A tagállamoknak ajánlatos gondoskodniuk arról, hogy a közszférabeli szervezetek rendszeresen, de legalább évente felülvizsgálják és naprakésszé tegyék az akadálymentesítési nyilatkozatukat.
            
            
               (4)Az akadálymentesítési nyilatkozathoz való könnyű hozzáférés érdekében a tagállamoknak ösztönözniük kell a közszférabeli szervezeteket, hogy a nyilatkozatot a honlap minden egyes oldaláról elérhetővé tegyék. A nyilatkozatokat a mobilalkalmazáson belül is hozzáférhetővé lehet tenni. 
            
            
               (5)A fellelhetőség és hozzáférhetőség növelése és a benne szolgáltatott információk további felhasználásának megkönnyítése érdekében az akadálymentesítési nyilatkozatot adott esetben a 2003/98/EK európai parlament és tanácsi irányelvben
                  2
                említett, számítógéppel olvasható formátumban is elérhetővé kell tenni, 
            
            
               ELFOGADTA EZT A HATÁROZATOT: 
            
            
               1. cikk
            
            
               Tárgy 
            
            
               E határozat létrehozza annak az akadálymentesítési nyilatkozatnak a mintáját, amelyet a tagállamok közszférabeli szervezetei az e határozat mellékletében foglaltak szerint kötelesek tenni arról, hogy honlapjaik és mobilalkalmazásaik megfelelnek az (EU) 2016/2102 irányelv követelményeinek.
            
            
               2. cikk
            
         
         
            
               A nyilatkozat formátuma
            
            
               A nyilatkozatot az (EU) 2016/2102 irányelv 4. cikkének megfelelő akadálymentes formában és adott esetben a 2003/98/EK irányelv 2. cikkének 6. pontjában említett, számítógéppel olvasható formátumban kell rendelkezésre bocsátani.
            
            
               3. cikk
            
            
               A nyilatkozat elkészítése
            
            
               (1)A tagállamok gondoskodnak arról, hogy a nyilatkozatban foglalt állítások az (EU) 2016/2102 irányelvben meghatározott követelmények tekintetében pontosak legyenek és az alábbiak egyikén alapuljanak:
            
            
               a)a honlap vagy a mobilalkalmazás tekintetében az (EU) 2016/2102 irányelv követelményeinek való megfelelés tényleges értékelése, például:
            
            
               –a közszférabeli szervezet által végzett önértékelés;
            
            
               –harmadik fél által végzett értékelés, például tanúsítás;
            
            
               b)a tagállamok által megfelelőnek ítélt egyéb intézkedések, amelyek egyenértékű biztosítékot nyújtanak arra, hogy a nyilatkozatban tett állítások pontosak.
            
            
               (2)A nyilatkozatban fel kell tüntetni az (1) bekezdésben említett, alkalmazott módszert.
            
            
               4. cikk
            
            
               A nyilatkozat alkalmazása
            
            
               (1)A tagállamok gondoskodnak arról, hogy a közszférabeli szervezetek nyilatkozataikban legalább a melléklet 1. szakaszában meghatározott kötelező tartalmi követelményeknek megfeleljenek.
            
            
               (2)A tagállamok előírhatnak a melléklet 2. szakaszában felsorolt opcionális tartalmi elemeken kívül egyéb követelményeket is.
            
            
               5. cikk
            
            
               Hatálybalépés
            
            
               Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
            
               Kelt Brüsszelben, -án/-én. 2018.10.11.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                     
                        
                           
                     
                  
               
         
         
            
                  
                     (1)
                  
                        HL L 327., 2016.12.2., 1. o. 
               
               
                  
                     (2)
                  
                        Az Európai Parlament és a Tanács 2003/98/EK irányelve (2003. november 17.) a közszféra információinak további felhasználásáról (HL L 345., 2003.12.31., 90. o.).
               
            
      
    ---documentbreak--- 
      
         
         
            
               AKADÁLYMENTESÍTÉSI MINTANYILATKOZAT
            
            
               Előírások
            
            
               A dőlt betűvel szedett szövegrészt a közszférabeli szervezet törli és/vagy értelemszerűen módosítja.
            
            
               Az akadálymentesítési nyilatkozat közzététele előtt valamennyi lábjegyzetet törölni kell.
            
            
               Az akadálymentesítési nyilatkozatot a felhasználó számára könnyen elérhetővé kell tenni. Az akadálymentesítési nyilatkozathoz vezető linket jól láthatóan fel kell tüntetni a honlap kezdőlapján, vagy minden oldalán elérhetővé kell tenni, például statikus fej- vagy lábléc formájában. Az akadálymentesítési nyilatkozathoz egységes formátumú URL-cím használható. A mobilalkalmazások esetében a nyilatkozatot az (EU) 2016/2102 irányelv 7. cikke (1) bekezdésének harmadik albekezdése szerint kell elhelyezni. A nyilatkozatokat a mobilalkalmazáson belül is hozzáférhetővé lehet tenni. 
            
            
            
               1. szakasz – Kötelező tartalmi követelmények
            
            
               AKADÁLYMENTESÍTÉSI NYILATKOZAT
            
            
               [Közszférabeli szervezet neve] elkötelezett amellett, hogy [honlap(ok)]-t [és] [mobilalkalmazás(ok)]-t [az (EU) 2016/2102 európai parlamenti és tanácsi irányelvet
                  1
                átültető nemzeti jogszabály] szerint akadálymentessé tegye.
            
            
               Ezen akadálymentesítési nyilatkozat a [illessze be a nyilatkozat hatályát, például értelemszerűen a honlapo(ka)t/mobilalkalmazás(oka)t
                  I
               , amely(ek)re a nyilatkozat vonatkozik]-ra/-re vonatkozik.
            
            
               
                     II
                  Megfelelőségi státusz
            
            
               a)
                  III
                [Ez] [Ezek] a [honlap(ok)] [mobilalkalmazás(ok)] teljes mértékben megfelel(nek) a/az [xxx
                  IV
               ]-nak/-nek.
            
            
               b)
                  V
                [Ez] [Ezek] a [honlap(ok)] [mobilalkalmazás(ok)] az alábbiakban felsorolt [meg nem felelés(ek)] [és/vagy] [kivételek] miatt csak részben felel(nek) meg
                  VI
                a/az [xxx
                  VII
               ]-nak/-nek.
            
            
               c)
                  VIII
                [Ez] [Ezek] a [honlap(ok)] [mobilalkalmazás(ok)] nem felel(nek) meg a/az [xxx
                  IX
               ]-nak/nek. A [meg nem felelés(ek)] [és/vagy] [a kivételek] jegyzéke alább olvasható.
            
            
               
                     X
                  Nem akadálymentes tartalom
            
            
               Az alábbiakban felsorolt tartalom a következő ok(ok) miatt nem akadálymentes:
            
            
               a)
                     a [nemzeti jogszabály]-nak/-nek való meg nem felelés
                     
               
            
               [Sorolja fel a honlap(ok)/mobilalkalmazás(ok) meg nem felelését/feleléseit, és/vagy írja le, mely rész(ek)/tartalom/funkció(k) nem megfelelő(ek)
                  XI
               ].
            
            
               b)
                     aránytalan teher
            
         
         
            
               [Azon nem akadálymentes rész(ek)/tartalom/funkció(k) felsorolása, amely(ek) esetében ideiglenesen az (EU) 2016/2102 irányelv 5. cikke szerinti aránytalan teher miatti kivétel van érvényben]
            
            
               c)
                     a tartalom nem tartozik az alkalmazandó jogszabályok hatálya alá
            
            
               [Azon nem akadálymentes rész(ek)/tartalom/funkció(k) felsorolása, amely(ek) nem tartozik/tartoznak az alkalmazandó jogszabályok hatálya alá].
            
            
               [Adott esetben nevezzen meg alternatív akadálymentes megoldásokat].
            
            
               Az akadálymentesítési nyilatkozat elkészítése
            
            
               E nyilatkozat [dátum
                  XII
               ]-án/-én készült.
            
            
               [Nevezze meg a nyilatkozat elkészítéséhez használt módszert (lásd a …/… bizottsági végrehajtási határozat 3. cikkének (1) bekezdését – a határozat számát a Kiadóhivatal illeszti be)].
            
            
               [A nyilatkozatot legutóbb [illessze be a legutóbbi felülvizsgálat dátumát
                  XIII
               ] -án/-én vizsgálták felül].
            
            
               Visszajelzés és elérhetőségek
            
            
               [Ismertesse a visszajelzési mechanizmus leírását és az ahhoz vezető linket, amelyen keresztül a közszférabeli szervezet tudomására hozhatók az esetleges megfelelési hiányosságok, és tájékoztatás kérhető az irányelvben nem szabályozott tartalmakról és információkról].
            
            
               [Adja meg az akadálymentesítésért és a visszajelzési mechanizmuson keresztül küldött kérések feldolgozásáért felelős (az esettől függően) érintett szervezet(ek)/egység(ek)/személy(ek) elérhetőségét].
            
            
               Végrehajtási eljárás
            
            
               [Írja le az irányelv 7. cikke (1) bekezdésének b) pontjával összhangban küldött értesítésre vagy kérelemre adott nem kielégítő válaszok esetén alkalmazandó végrehajtási eljárást, és adja meg az arra mutató linket].
            
            
               [Adja meg az illetékes végrehajtó szerv elérhetőségét].
            
            
               2. szakasz – Opcionális tartalom
            
            
               Az akadálymentesítési nyilatkozatot szükség esetén a következő opcionális tartalmi elemekkel lehet kiegészíteni:
            
            
               (1)a közszférabeli szervezet digitális akadálymentesítés iránti elkötelezettségének magyarázata, például:
            
            
               –az a szándéka, hogy a jogszabályok által előírtnál magasabb szintű akadálymentesítést valósítson meg;
            
            
               –a honlapok és mobilalkalmazások nem akadálymentes tartalmának kezelésére szolgáló, tervben lévő korrekciós intézkedések, beleértve az említett intézkedések életbeléptetésének ütemtervét;
            
            
               (2)az akadálymentesítési nyilatkozat (közigazgatási vagy politikai szinten történő) hivatalos jóváhagyása;
            
         
         
            
               (3)a honlap és/vagy mobilalkalmazás megjelenésének időpontja;
            
            
               (4)a tartalom átfogó felülvizsgálatát követően a honlap és/vagy mobilalkalmazás legutóbbi frissítésének időpontja;
            
            
               (5)az értékelő jelentéshez vezető link, amennyiben elérhető, különösen akkor, ha a honlapot vagy a mobilalkalmazást „a) teljes mértékben megfelelőnek” tüntetik fel;
            
            
               (6)kiegészítő telefonos segítségnyújtás a fogyatékossággal élő személyek számára, és a támogató-segítő eszközöket és technológiákat használók segítése;
            
            
               (7)bármilyen más megfelelőnek ítélt tartalom.
               
         
         
            
                  
                     (1)
                  
                        Az Európai Parlament és a Tanács (EU) 2016/2102 irányelve (2016. október 26.) a közszférabeli szervezetek honlapjainak és mobilalkalmazásainak akadálymentesítéséről (HL L 327., 2016.12.2., 1. o.).
               
            
                  
                     (I)
                  
                  
                      
                           A mobilalkalmazások esetében, kérjük, adja meg a verzióadatokat és a verzió dátumát.
                  
               
               
                  
                     (II)
                  
                  
                      
                           Válassza ki az alábbi lehetőségek egyikét, például a), b), vagy c) lehetőséget, és törölje ki azokat, amelyek nem alkalmazhatók.
                  
               
               
                  
                     (III)
                  
                  
                      
                           Az a) pontot akkor válassza, ha a szabvány vagy műszaki előírás valamennyi követelménye kivétel nélkül teljes mértékben teljesül.
                  
               
               
                  
                     (IV)
                  
                  
                      
                           Illessze be a szabványokra és/vagy műszaki előírásokra való hivatkozást; vagy az irányelvet átültető nemzeti jogszabály(ok)ra való hivatkozást.
                  
               
               
                  
                     (V)
                  
                  
                      
                           A b) pontot akkor válassza, ha a szabványok vagy a műszaki előírások legtöbb követelménye néhány kivételtől eltekintve teljesül.
                  
               
               
                  
                     (VI)
                  
                  
                      
                           Ez azt jelenti, hogy az adott honlap(ok), illetve mobilalkalmazás(ok) még nem teljes mértékben megfelelő(ek), és még meg kell hozni a teljes megfelelés elérése érdekében szükséges intézkedéseket.
                  
               
               
                  
                     (VII)
                  
                  
                      
                           Illessze be a szabványokra és/vagy műszaki előírásokra való hivatkozást; vagy az irányelvet átültető nemzeti jogszabály(ok)ra való hivatkozást.
                  
               
               
                  
                     (VIII)
                  
                  
                      
                           A c) pontot akkor válassza, ha a szabvány vagy a műszaki előírás legtöbb követelménye nem teljesül.
                  
               
               
                  
                     (IX)
                  
                  
                      
                           Illessze be a szabványokra és/vagy műszaki előírásokra való hivatkozást; vagy az irányelvet átültető nemzeti jogszabály(ok)ra való hivatkozást.
                  
               
               
                  
                     (X)
                  
                  
                      
                           Törölhető, amennyiben nem alkalmazható.
                  
               
               
                  
                     (XI)
                  
                  
                      
                           Írja le – amennyire lehetséges, mellőzve a műszaki kifejezéseket – a tartalom akadálymentességével kapcsolatos hiányosságokat, beleértve a vonatkozó szabványok és/vagy műszaki előírások azon vonatkozó követelményeit, amelyek nem teljesülnek; például:
                  
                  
                        „A dokumentummegosztó alkalmazás bejelentkezési formája nem használható teljes mértékben a billentyűzet kizárólagos használatával ((adott esetben) XXX. számú követelmény)”
                  
               
               
                  
                     (XII)
                  
                  
                      
                           Az adott honlap/mobilalkalmazás értékelése után illessze be a vonatkozó akadálymentesítési nyilatkozat első változatának, illetőleg későbbi aktualizálásának időpontját. A honlapok/mobilalkalmazások átfogó felülvizsgálatát követően javasolt értékelést végezni és a nyilatkozatot aktualizálni.
                  
               
               
                  
                     (XIII)
                  
                  
                      
                           A pontosság szempontjából ajánlott az akadálymentesítési nyilatkozatban szereplő állítások rendszeres, de legalább évente egyszeri felülvizsgálata. Ha ilyenfajta felülvizsgálatra a honlap/mobilalkalmazás teljes értékelése nélkül sor került, kérjük, jelezze a legutóbbi ilyen felülvizsgálat dátumát, függetlenül attól, hogy a szóban forgó felülvizsgálat nyomán módosult-e az akadálymentesítési nyilatkozat.